**Ерлік ешқашан ұмытылмайды.**

Батыр ұл есімдері ақталады,

Жыр болып жүректерде сақталады.

Ғасырдан ғасырларға аңыз етіп,

Ұрпағы мәңгі бақи мақтанады.

Тасөткел негізгі мектебінде 9-мамыр-Жеңіс күніне арналған «Ерлік ешқашан ұмытылмайды» атты мерекелік іс-шара өткізілді.Аталған іс шарадағы мақсатымыз Ұлы Отан соғысының батыр аталарымыздың ерліктерімен таныстыру.

Мектебіміздің директоры Б.Т. Жумабекова салтанатты жиынды соғыс ардагерлерін, тыл еңбеккерлерін, мектеп ұжымын мерекемен құттықтау сөзімен ашып берді. Жеңіс күні – бұл бойымызды мақтаныш сезімі кернеп, ерлікке толы оқиғаларға тәнті болатын мереке. Біздер Отан үшін жанын құрбан еткен аға ұрпақтың, Ұлы Отан соғысы ардагерлерінің ерліктері мен Жеңіс жолындағы шыдамдылығын әлі талай мақтана айтамыз. 5-6 сынып оқушылары Жеңіс күніне арналған салтанатты жиынға жауапты болып ,мерекелік көңіл күй сыйлады.

9 мамыр күні мектеп ұстаздары мен оқушыларымыз ауылда өткен жиынға қатысып шағын концерттерін көрсетті, ал бастауыш сынып оқушылары ұстаздарымен бірге қол өнерлерімен жасалған сыйлықтарын ардагар әжелерге табыс етті. Мерекелік шарада Ұлы Отан соғысы ардагерлеріне гүлшоғы қойылды, елін, жерін қорғаған майдангерлер туралы өлеңдер айтты. Бейбіт өмір суреттерімен бірге сұм соғыстың жерімізге келген сәтін 5-сынып оқушылары тамаша көрініспен бастады. Мектепте өткізілген « Сапта жүру және ән айту» саптық байқау жеңімпаздары 7 –сынып оқушалары өз өнерлерін көрсетті.

Ешкімде, ешнәрсе де ұмытылмақ емес.Бұл сөз өткенге емес,болашаққа арналған.

Айтулы мереке қарсаңында баршаңызға зор денсаулық, құт-береке, толайым табыстар, ең бастысы, ашық аспан тілеймін!

Тасөткел негізгі мектебі

қазақ тілі мен әдебиеті мұғалімі

Рано Жумамуратовна



